CELEX: 32012R0643
Language: da
Date: 2012-07-16 00:00:00
Title: Rådets gennemførelsesforordning (EU) nr. 643/2012 af 16. juli 2012 om gennemførelse af artikel 11, stk. 1 og 4, i forordning (EU) nr. 753/2011 om restriktive foranstaltninger over for visse personer, grupper, virksomheder og enheder på baggrund af situationen i Afghanistan

17.7.2012   
            
            
               DA
            
            
               Den Europæiske Unions Tidende
            
            
               L 187/13
            
         RÅDETS GENNEMFØRELSESFORORDNING (EU) Nr. 643/2012
   af 16. juli 2012
   om gennemførelse af artikel 11, stk. 1 og 4, i forordning (EU) nr. 753/2011 om restriktive foranstaltninger over for visse personer, grupper, virksomheder og enheder på baggrund af situationen i Afghanistan
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EU) nr. 753/2011 af 1. august 2011 om restriktive foranstaltninger over for visse personer, grupper, virksomheder og enheder på baggrund af situationen i Afghanistan (1), særlig artikel 11, stk. 1 og 4, og
   ud fra følgende betragtninger:
   
               (1)
            
            
               Rådet vedtog den 1. august 2011 forordning (EU) nr. 753/2011.
            
         
               (2)
            
            
               Den 11. juni 2012 slettede den komité, der er nedsat i henhold til punkt 30 i FN's sikkerhedsråds resolution 1988 (2011), to personer på listen over personer, grupper, virksomheder og enheder, der er omfattet af restriktive foranstaltninger.
            
         
               (3)
            
            
               Den 27. juni 2012 tilføjede komitéen én person på listen over personer, grupper, virksomheder og enheder, der er omfattet af restriktive foranstaltninger.
            
         
               (4)
            
            
               Desuden tilføjede komitéen den 28. juni 2012 yderligere to personer og to enheder på listen over personer, grupper, virksomheder og enheder, der er omfattet af restriktive foranstaltninger.
            
         
               (5)
            
            
               Bilag I til forordning (EU) nr. 753/2011 bør derfor ændres i overensstemmelse hermed —
            
         VEDTAGET DENNE FORORDNING:
   Artikel 1
   Angivelserne for de personer og enheder, der forefindes i bilag I til denne forordning tilføjes til listen i bilag I til forordning (EU) nr. 753/2011.
   Artikel 2
   Angivelserne for de personer, der forefindes i bilag II til denne forordning slettes fra listen i bilag I til forordning (EU) nr. 753/2011.
   Artikel 3
   Denne forordning træder i kraft på dagen for offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 16. juli 2012.
      
         
            På Rådets vegne
         
         S. ALETRARIS
         
            Formand
         
      
   
   
      (1)  EUT L 199 af 2.8.2011, s. 1.
   
      BILAG I
      
         Angivelser, der er omhandlet i artikel 1
      
      A.   Personer knyttet til Taleban
      
                  1)
               
               
                  Bakht Gul (alias a) Bakhta Gul, b) Bakht Gul Bahar, c) Shuqib).
                  Fødselsdato: 1980. Fødested: landsbyen Aki, Zadrandistriktet, Paktiyaprovinsen, Afghanistan. Nationalitet: afghansk. Adresse: Miram Shah, North Waziristan, Federally Administered Tribal Areas, Pakistan. Andre oplysninger: a) kommunikationsassistent for Badruddin Haqqani, b) koordinerer også bevægelsen af Haqqanioprørere, udenlandske kombattanter og våben i grænseområdet mellem Afghanistan og Pakistan, c) tilhører Zadranstammen. Dato for FN's opførelse på listen: 27.6.2012.
                  Yderligere oplysninger fra det beskrivende resumé af grundene til opførelse på listen fra sanktionskomitéen:
                  Bakht Gul har været et centralt medlem af Haqqaninetværket med ansvar for kommunikation i hvert fald siden 2009, hvor hans forgænger blev anholdt i Afghanistan. Siden 2011 har Gul fortsat refereret direkte til Badruddin Haqqani, en højtstående leder i Haqqaninetværket, og har fungeret som mellemmand for dem, der ønsker at kontakte ham. Guls ansvarsområder omfatter viderebringelse af oplysninger fra lederne i Afghanistan til højtstående medlemmer af Haqqaninetværket, Talebanmedlemmer med ansvar for medier og legitime medier i Afghanistan.
                  Gul arbejder også med medlemmer af Haqqaninetværket, herunder Badruddin Haqqani, med at koordinere bevægelsen af oprørere i Haqqaninetværket, udenlandske kombattanter og våben i grænseområdet mellem Afghanistan og Pakistan og det østlige Afghanistan. Siden 2010 har Gul viderebragt operative ordrer fra Badruddin Haqqani til kombattanter i Afghanistan. I slutningen af 2009 distribuerede Gul penge til næstkommanderende i Haqqaninetværket, som rejste mellem Miram Shah og Afghanistan.
               
            
                  2)
               
               
                  Abdul Satar Abdul Manan (alias a) Haji Abdul Sattar Barakzai, b) Haji Abdul Satar, c) Haji Satar Barakzai, d) Abdulasattar).
                  Titel: Haji. Fødselsdato: 1964. Fødested: a) landsbyen Mirmandaw, Nahr-e Saraj-distriktet, Helmandprovinsen, Afghanistan, b) landsbyen Mirmadaw, Gereshkdistriktet, Helmandprovinsen, Afghanistan, c) Qilla Abdullah, Baluchistanprovinsen, Pakistan. Pasnummer: AM5421691 (pakistansk pas, udløber den 11. august 2013). Nationalt identifikationsnummer.: a) pakistansk nationalt identifikationsnummer 5420250161699, b) afghansk nationalt identifikationsnummer. 585629. Adresse: a) Kachray Road, Pashtunabad, Quetta, Baluchistan Province, Pakistan, b) Nasrullah Khan Chowk, Pashtunabad Area, Baluchistan Province, Pakistan, c) Chaman, Baluchistan Province, Pakistan, d) Abdul Satar Food Shop, Ayno Mina 0093, Kandahar Province, Afghanistan. Andre oplysninger: a) medejer af Haji Khairullah Haji Sattar Money Exchange, b) også knyttet til Khairullah Barakzai, c) tilhører Barakzaistammen, d) faderens navn er Hajji »Abd-al-Manaf. Dato for FN's opførelse på listen: 29.6.2012.
                  Yderligere oplysninger fra det beskrivende resumé af grundene til opførelse på listen fra sanktionskomitéen:
                  Abdul Satar Abdul Manan er medejer af og driver Haji Khairullah Haji Sattar Money Exchange. Satar og Khairullah Barakzai Khudai Nazar er medejere af og har i fællesskab drevet hawalaer (uformelle pengeoverførselstjenester) kendt som HKHS i hele Afghanistan, Pakistan og Dubai og ledet en HKHS-afdeling i grænseområdet mellem Afghanistan og Pakistan. Siden slutningen af 2009 har Satar og Khairullah haft et ligeværdigt partnerskab i HKHS. Satar grundlagde HKHS, og kunderne vælger til dels at anvende HKHS på grund af Satars og Khairullahs velkendte navne. Satar har givet tusinder af dollars til Taleban for at støtte Talebans aktiviteter i Afghanistan og distribueret midler til Taleban gennem sin hawala. Siden 2010 har Satar ydet finansiel bistand til Taleban, og en Talebanleder og hans nærmeste har muligvis overført tusinder af dollars gennem Satar for at støtte oprøret. Siden slutningen af 2009 har Satar givet husly til højtstående Talebanmedlemmer, givet titusinder af dollars for at støtte Talebans kamp mod koalisationsstyrkerne i Marjah, Nad« Ali distriktet, Helmandprovinsen, Afghanistan, og hjulpet med at transportere et Talebanmedlem til Marjah. Siden 2008 har Satar og Khairullah indsamlet penge fra donorer og distribueret midlerne til Taleban gennem deres hawala.
               
            
                  3)
               
               
                  Khairullah Barakzai Khudai Nazar (alias a) Haji Khairullah, b) Haji Khair Ullah, c) Haji Kheirullah, d) Haji Karimullah, e) Haji Khair Mohammad).
                  Titel: Haji. Fødselsdato: 1965. Fødested: a) landsbyen Zumbaleh, Nahr-e Saraj-distriktet, Helmandprovinsen, Afghanistan, b) landsbyen Mirmadaw, Gereshkdistriktet, Helmandprovinsen, Afghanistan, c) Qilla Abdullah, Baluchistanprovinsen, Pakistan. Pasnummer: BP4199631 (pakistansk pas, udløber den 25. juni 2014). Nationalt identifikationsnummer: Pakistansk nationalt identifikationsnummer 5440005229635. Adresse: Abdul Manan Chowk, Pashtunabad, Quetta, Baluchistan Province. Andre oplysninger: a) medejer af Haji Khairullah Haji Sattar Money Exchange, b) også knyttet til Abdul Satar Abdul Manan, c) tilhører Barakzaistammen, d) faderens navn er Haji Khudai Nazar, e) faderens alternative navn er Nazar Mohammad. Dato for FN's opførelse på listen: 29.6.2012.
                  Yderligere oplysninger fra det beskrivende resumé af grundene til opførelse på listen fra sanktionskomitéen:
                  Khairullah Barakzai Khudai Nazar er medejer af og driver Haji Khairullah Haji Sattar Money Exchange (HKHS). Siden slutningen af 2009 har Khairullah og Abdul Satar Abdul Manan haft et ligeværdigt partnerskab i HKHS. De har i fællesskab drevet hawalaer kendt som HKHS i hele Afghanistan, Pakistan og Dubai og ledet en HKHS-afdeling i grænseområdet mellem Afghanistan og Pakistan. Siden begyndelsen af 2010 har Khairullah været chef for HKHS-afdelingen i Kabul. Siden 2010 har Khairullah drevet en hawala for Talebans øverste ledelse og ydet finansiel bistand til Taleban. Khairullah har sammen med sin forretningspartner Satar givet tusinder af dollars til Taleban for at støtte Talebans aktiviteter i Afghanistan. Siden 2008 har Khairullah og Satar indsamlet penge fra donorer og distribueret midlerne til Taleban gennem deres hawala.
               
            B.   Enheder og andre grupper samt virksomheder knyttet til Taleban
      
                  1)
               
               
                  Haji Khairullah Haji Sattar money exhange (alias a) Haji Khairullah-Haji Sattar Sarafi, b) Haji Khairullah and Abdul Sattar and Company, c) Haji Khairullah Money Exchange, d) Haji Khair Ullah Money Service, e) Haji Salam Hawala, f) Haji Hakim Hawala, g) Haji Alim Hawala).
                  Adresse: a) Branch Office 1: i) Chohar Mir Road, Kandahari Bazaar, Quetta City, Baluchistan Province, Pakistan, ii) Room number 1, Abdul Sattar Plaza, Hafiz Saleem Street, Munsafi Road, Quetta, Baluchistan Province, Pakistan, iii) Shop number 3, Dr. Bano Road, Quetta, Baluchistan Province, Pakistan, iv) Office number 3, Near Fatima Jinnah Road, Dr. Bano Road, Quetta, Baluchistan Province, Pakistan, v) Kachara Road, Nasrullah Khan Chowk, Quetta, Baluchistan Province, Pakistan, vi) Wazir Mohammad Road, Quetta, Baluchistan Province, Pakistan, b) Branch Office 2: Peshawar, Khyber Paktunkhwa Province, Pakistan, c) Branch Office 3: Moishah Chowk Road, Lahore, Punjab Province, Pakistan, d) Branch Office 4: Karachi, Sindh Province, Pakistan, e) Branch Office 5: i) Larran Road number 2, Chaman, Baluchistan Province, Pakistan, ii) Chaman Central Bazaar, Chaman, Baluchistan Province, Pakistan, f) Branch Office 6: i) Shop number 237, Shah Zada Market (også kendt som Sarai Shahzada), Kabul, Afghanistan, ii) Shop number 257, 3rd Floor, Shah Zada Market (også kendt som Sarai Shahzada), Kabul, Afghanistan, g) Branch Office 7: i) Shops number 21 and 22, 2nd Floor, Kandahar City Sarafi Market, Kandahar City, Kandahar Province, Afghanistan, ii) New Sarafi Market, 2nd Floor, Kandahar City, Kandahar Province, Afghanistan, iii) Safi Market, Kandahar City, Kandahar Province, Afghanistan, h) Branch Office 8: Gereshk City, Nahr-e Saraj District, Helmand Province, Afghanistan, i) Branch Office 9: i) Lashkar Gah Bazaar, Lashkar Gah, Lashkar Gah District, Helmand Province, Afghanistan, ii) Haji Ghulam Nabi Market, 2nd Floor, Lashkar Gah District, Helmand Province, Afghanistan, j) Branch Office 10: i) Suite numbers 196-197, 3rd Floor, Khorasan Market, Herat City, Herat Province, Afghanistan, ii) Khorasan Market, Shahre Naw, District 5, Herat City, Herat Province, Afghanistan, k) Branch Office 11: i) Sarafi Market, Zaranj District, Nimroz Province, Afghanistan, ii) Ansari Market, 2nd Floor, Nimroz Province, Afghanistan, l) Branch Office 12: Sarafi Market, Wesh, Spin Boldak District, Afghanistan, m) Branch Office 13: Sarafi Market, Farah, Afghanistan, n) Branch Office 14: Dubai, De Forenede Arabiske Emirater, o) Branch Office 15: Zahedan, Iran, p) Branch Office 16: Zabul, Iran. Skatte- og licensnummer: a) Nationalt skattenummer i Pakistan: 1774308, b) Nationalt skattenummer i Pakistan: 0980338, c) Nationalt skattenummer i Pakistan: 3187777, d) Licensnummer på afghansk udbyder af pengeoverførsler: 044. Andre oplysninger: a) Haji Khairullah Haji Sattar Money Exchange er blevet brugt af Talebans ledelse til at overføre penge til Talebanledere til finansiering af krigere og operationer i Afghanistan siden 2011, b) knyttet til Abdul Sattar Abdul Manan og Khairullah Barakzai Khudai Nazar. Dato for FN's opførelse på listen: 29.6.2012.
                  Yderligere oplysninger fra det beskrivende resumé af grundene til opførelse på listen fra sanktionskomitéen:
                  Haji Khairullah Haji Sattar Money Exchange (HKHS) er ejet i fællesskab af Abdul Satar Abdul Manan og Khairullah Barakzai Khudai Nazar. Satar og Khairullah har i fællesskab drevet pengevekslingsvirksomhed i hele Afghanistan, Pakistan, Dubai og De Forenede Arabiske Emirater. Talebanledere har brugt HKHS til at sende penge til Talebans skyggeguvernører og ledere samt til at modtage hawalaoverførsler (uformelle pengeoverførsler) for Taleban. Siden 2011 har Talebans ledelse overført penge til Talebanledere i Afghanistan ved hjælp af HKHS. I slutningen af 2011 blev HKHS-afdelingen i Lashkar Gah i Helmandprovinsen, Afghanistan, brugt til at sende penge til Talebans skyggeguvernør i Helmandprovinsen. I midten af 2011 brugte en Talebanleder en HKHS-afdeling i grænseregionen mellem Afghanistan og Pakistan til at finansiere krigere og operationer i Afghanistan. Efter Taleban på månedlig basis havde indsat et betydeligt pengebeløb i denne HKHS-afdeling, kunne Talebanledere få adgang til midlerne fra en hvilken som helst HKHS-afdeling. Personer fra Taleban brugte i 2010 HKHS til at overføre penge til hawalaer i Afghanistan, hvor øverstbefalende kunne få adgang til midlerne. Siden slutningen af 2009 har lederen af HKHS-afdelingen i Lashkar Gah ført tilsyn med overførslen af Talebanmidler gennem HKHS.
               
            
                  2)
               
               
                  Roshan money exchange (alias a) Roshan Sarafi, b) Roshan Trading Company, c) Rushaan Trading Company, d) Roshan Shirkat, e) Maulawi Ahmed Shah Hawala, f) Mullah Ahmed Shah Hawala, g) Haji Ahmad Shah Hawala, h) Ahmad Shah Hawala).
                  Adresse: a) Branch Office 1: i) Shop number 1584, Furqan (variant Fahr Khan) Center, Chalhor Mal Road,Quetta, Baluchistan Province, Pakistan, ii) Flat number 4, Furqan Center, Jamaluddin Afghani Road, Quetta, Baluchistan Province, Pakistan, iii) Office number 4, 2nd Floor, Muslim Plaza Building, Doctor Banu Road, Quetta, Baluchistan Province, Pakistan, iv) Cholmon Road, Quetta, Baluchistan Province, Pakistan, v) Munsafi Road, Quetta, Baluchistan Province, Pakistan, vi) Shop number 1, 1st Floor, Kadari Place, Abdul Samad Khan Street (ved siden af Fatima Jena Road), Quetta, Baluchistan Province, Pakistan, b) Branch Office 2: i) Safar Bazaar, Garmser District, Helmand Province, Afghanistan, ii) Main Bazaar, Safar, Helmand Province, Afghanistan, c) Branch Office 3: i) Haji Ghulam Nabi Market, Lashkar Gah, Helmand Province, Afghanistan, ii) Money Exchange Market, Lashkar Gah, Helmand Province, Afghanistan, iii) Lashkar Gah Bazaar, Helmand Province, Afghanistan, d) Branch Office 4: Hazar Joft, Garmser District, Helmand Province, Afghanistan, e) Branch Office 5: Ismat Bazaar, Marjah District, Helmand Province, Afghanistan, e) Branch Office 6: Zaranj, Nimruz Province, Afghanistan, f) Branch Office 7: i) Suite number 8, 4th Floor, Sarafi Market, District number 1, Kandahar City, Kandahar Province, Afghanistan, ii) Shop number 25, 5th Floor, Sarafi Market, Kandahar City, Kandahar District, Kandahar Province, Afghanistan, g) Branch Office 8: Lakri City, Helmand Province, Afghanistan, h) Branch Office 9: Gerd-e-Jangal, Chaghi District, Baluchistan Province, Pakistan, i) Branch Office 10: Chaghi, Chaghi District, Baluchistan Province, Pakistan, j) Branch Office 11: Aziz Market, foran Azizi Bank, Waish Border, Spin Boldak District, Kandahar Province, Afghanistan. Andre oplysninger: Roshan Money Exchange opbevarer og overfører midler til støtte for Talebans militære operationer og narkotikahandel i Afghanistan. Dato for FN's opførelse på listen: 29.6.2012.
                  Yderligere oplysninger fra det beskrivende resumé af grundene til opførelse på listen fra sanktionskomitéen:
                  Roshan Money Exchange (RMX) opbevarer og overfører midler til støtte af Talebans militære operationer og Talebans rolle i den afghanske narkotikahandel. RMX har siden 2011 været en af de vigtigste hawalaer (uformelle pengeoverførselssystemer), som Talebanembedsmænd har benyttet sig af. I 2011 hævede et højtstående Talebanmedlem flere hundrede tusind dollars fra en RMX-afdeling i grænseregionen mellem Afghanistan og Pakistan til fordeling blandt Talebans skyggeguvernører i provinserne. Talebans skyggeguvernør i Helmandprovinsen sendte flere hundrede tusind dollars til RMX til finansieringen af Talebans angreb i foråret 2011. Ligeledes i 2011 modtog et Talebanmedlem titusinder af dollars fra RMX til støtte af militæroperationer. En RMX-afdeling i grænseregionen mellem Afghanistan og Pakistan opbevarede også titusinder af dollars, som skulle afhentes af en Talebanleder. I 2010 brugte et Talebanmedlem, på vegne af Talebans skyggeguvernør i Helmandprovinsen, RMX til at sende tusinder af dollars til grænseregionen mellem Afghanistan og Pakistan. RMX-afdelingen i Lashkar Gah i Helmandprovinsen er blevet brugt af Taleban til at overføre midler til lokale operationer. I 2011 overførte en næstkommanderende i Taleban titusinder af dollars til en Talebanleder gennem RMX-afdelingen i Lashkar Gah. Taleban sendte ligeledes midler til RMX-afdelingen i Lashkar Gah til fordeling blandt Talebanledere i 2010. Også i 2010 brugte et Talebanmedlem RMX til at sende titusinder af dollars til Helmandprovinsen og Heratprovinsen i Afghanistan på vegne af Talebans skyggeguvernør i Helmandprovinsen.
                  I 2009 afhentede en højtstående repræsentant for Taleban flere hundrede tusind dollars fra en RMX-afdeling i grænseregionen mellem Afghanistan og Pakistan til finansiering af Talebans militæroperationer i Afghanistan. Pengene, der var blevet sendt til RMX, kom fra Iran. I 2008 brugte en Talebanleder RMX til at overføre titusinder af dollars fra Pakistan til Afghanistan. Taleban bruger ligeledes RMX til at facilitere sin rolle i den afghanske narkotikahandel. Siden 2011 har Talebanembedsmænd, herunder skyggeguvernøren i Helmandprovinsen, overført flere hundrede tusind dollars fra en RMX-afdeling i grænseregionen mellem Afghanistan og Pakistan til hawalaer i Afghanistan til køb af narkotika på vegne af Talebanembedsmænd. Ligeledes i 2011 beordrede en Talebanembedsmand ledere fra Taleban i Helmandprovinsen til at overføre udbytte fra opium gennem RMX. En distriktschef for Taleban overførte tusinder af dollars fra Marjah i Helmandprovinsen, Afghanistan, til en RMX-afdeling i grænseregionen mellem Afghanistan og Pakistan.
               
            
   
      BILAG II
      
         Angivelser, der er omhandlet i artikel 2
      
      
                  1)
               
               
                  Mohammad Homayoon Mohammad Yonus Kohistani (alias Mohammad Homayoon Kohistani).
               
            
                  2)
               
               
                  Mohammad Sharif Masood Mohammad Akbar.